b"\n_START_ARTICLE_\nFengita\n_START_SECTION_\nEtimologia\n_START_PARAGRAPH_\nLa fengita va ser anomenada per primer cop l'any 1841 per Johann Friedrich August Breithaupt com un grup de les miques amb propietats \xc3\xb2ptiques biaxials, el nom se solia aplicar a totes les miques biaxials. L'origen del nom prov\xc3\xa9 de l'alemany feurig que significa brillant o de foc, possiblement degut a la llu\xc3\xafssor del mineral; aquest terme va ser tradu\xc3\xaft al grec \xcf\x86\xce\xbb\xce\xbf\xce\xb3\xce\xb5\xcf\x81\xcf\x8c\xcf\x82 (pronunciat floger\xc3\xb3s). L'any 1853, Franz von Kobell va descartar el terme fengita com a nom gen\xc3\xa8ric i l'utilitz\xc3\xa0 per a referir-se a la varietat de moscovita amb un alt contingut de s\xc3\xadlice. James D. Dana va criticar l'\xc3\xbas del terme fengita l'any 1854 i von Kobell va deixar d'utilitzar el nom. Alexander N. Winchell va tornar a utilitzar el terme de la mateixa manera a la que ho feia von Kobell. Alguns autors com Guidotti (1984) anomenaren la moscovita hipersil\xc3\xadcica com a muscovita feng\xc3\xadtica o simplement fengita si el contingut de s\xc3\xadlice era major a 3,5 pfu. L'any 1998 la fengita va ser descrita com una varietat de moscovita d'alt contingut en s\xc3\xadlice."